เจมส์ บอนด์
การดัดแปลง > ภาพยนตร์ > ภาพยนตร์ที่สร้างโดยอีออนโปรดักชันส์

อีออนโปรดักชันส์ ก่อตั้งโดยแฮรรี ซอลต์ซแมนและอัลเบิร์ต อาร์. บรอคโคลี สร้างภาพยนตร์บอนด์เรื่องแรก พยัคฆ์ร้าย 007 ฉายเมื่อปี ค.ศ. 1962 ซึ่งดัดแปลงจากนวนิยายชื่อเดียวกันของเอียน เฟลมมิง เมื่อปี ค.ศ. 1958 โดยมี ฌอน คอนเนอรี รับบทเป็น เจมส์ บอนด์ คอนเนอรีแสดงเป็นบอนด์ในภาพยนตร์อีกสี่เรื่อง ก่อนที่เขาจะประกาศเลิกรับบท หลังแสดงใน จอมมหากาฬ 007 (ค.ศ. 1967) ทำให้ จอร์จ เลเซนบี ได้รับบทเป็น เจมส์ บอนด์ แทนใน 007 ยอดพยัคฆ์ราชินี (ค.ศ. 1969) เลเซนบีเลิกรับบทบอนด์ หลังแสดงได้แค่ภาพยนตร์เรื่องเดียว และได้นำตัวคอนเนอรีกลับมารับบทเดิมอีกครั้งใน 007 เพชรพยัคฆราช (ค.ศ. 1971) ซึ่งเป็นครั้งสุดท้ายของเขาที่แสดงให้ภาพยนตร์บอนด์ที่สร้างโดยอีออนโปรดักชัน
โรเจอร์ มัวร์ ได้รับคัดเลือกรับบทเป็นบอนด์ใน พยัคฆ์มฤตยู 007 (ค.ศ. 1973) เขาแสดงเป็นบอนด์ในภาพยนตร์อีกหกเรื่องในช่วงระยะเวลาสิบสองปี ก่อนจะถูกแทนที่ด้วย ทิโมธี ดอลตัน ซึ่งแสดงเป็นบอนด์ในภาพยนตร์สองเรื่อง หลังจากนั้นภาพยนตร์ชุดก็หยุดพักไปหกปี เนื่องจากมีข้อพิพาททางด้านกฎหมาย นักแสดงชาวไอริช เพียร์ซ บรอสแนน ได้รับคัดเลือกรับบทเป็นบอนด์ใน พยัคฆ์ร้าย 007 รหัสลับทลายโลก (ค.ศ. 1995) เขาแสดงเป็นบอนด์ในภาพยนตร์อีกสามเรื่อง ก่อนจะประกาศเลิกรับบทในปี ค.ศ. 2002 แดเนียล เครก ได้รับคัดเลือกรับบทเป็นบอนด์ใน 007 พยัคฆ์ร้ายเดิมพันระห่ำโลก (ค.ศ. 2006) ซึ่งเป็นการรีบูตภาพยนตร์ชุด เขาแสดงเป็นบอนด์ในภาพยนตร์อีกสี่เรื่อง โดยเรื่องสุดท้ายของเขากำหนดฉายในปี ค.ศ. 2020 ภาพยนตร์ชุดทำเงินมากกว่า 7 พันล้านดอลลาร์สหรัฐ ทำให้กลายเป็นภาพยนตร์ชุดที่ทำเงินสูงสุดอันดับที่ห้า และเป็นหนึ่งภาพยนตร์ชุดที่ทำเงินสูงสุดหากปรับค่าเงินตามอัตราเงินเฟ้อแล้ว
ฌอน คอนเนอรี 
 (1962–67; 1971)
จอร์จ เลเซนบี 
 (1969)
โรเจอร์ มัวร์ 
 (1973–85)
ทิโมธี ดอลตัน 
 (1987–89)
เพียร์ซ บรอสแนน 
 (1995–2002)
แดเนียล เครก 
 (2006–21)
| ชื่อเรื่องภาษาไทย | ชื่อเรื่องภาษาอังกฤษ | ปี | นักแสดง | ผู้กำกับ |
| --- | --- | --- | --- | --- |
| พยัคฆ์ร้าย 007 | Dr. No | 1962 | ฌอน คอนเนอรี | เทอเรนซ์ ยัง |
| เพชฌฆาต 007 | From Russia with Love | 1963 | ฌอน คอนเนอรี | เทอเรนซ์ ยัง |
| จอมมฤตยู 007 | Goldfinger | 1964 | ฌอน คอนเนอรี | กาย แฮมิลตัน |
| ธันเดอร์บอลล์ 007 | Thunderball | 1965 | ฌอน คอนเนอรี | เทอร์เรนซ์ ยัง |
| จอมมหากาฬ 007 | You Only Live Twice | 1967 | ฌอน คอนเนอรี | ลูอิส กิลเบิร์ต |
| 007 ยอดพยัคฆ์ราชินี | On Her Majesty's Secret Service | 1969 | จอร์จ เลเซนบี | ปีเตอร์ อาร์. ฮันต์ |
| 007 เพชรพยัคฆราช | Diamonds Are Forever | 1971 | ฌอน คอนเนอรี | กาย แฮมิลตัน |
| พยัคฆ์มฤตยู 007 | Live and Let Die | 1973 | โรเจอร์ มัวร์ | กาย แฮมิลตัน |
| 007 เพชฌฆาตปืนทอง | The Man with the Golden Gun | 1974 | โรเจอร์ มัวร์ | กาย แฮมิลตัน |
| 007 พยัคฆ์ร้ายสุดที่รัก | The Spy Who Loved Me | 1977 | โรเจอร์ มัวร์ | ลูอิส กิลเบิร์ต |
| 007 พยัคฆ์ร้ายเหนือเมฆ | Moonraker | 1979 | โรเจอร์ มัวร์ | ลูอิส กิลเบิร์ต |
| 007 เจาะดวงตาเพชฌฆาต | For Your Eyes Only | 1981 | โรเจอร์ มัวร์ | จอห์น เกลน |
| 007 เพชฌฆาตปลาหมึกยักษ์ | Octopussy | 1983 | โรเจอร์ มัวร์ | จอห์น เกลน |
| 007 พยัคฆ์ร้ายพญายม | A View to a Kill | 1985 | โรเจอร์ มัวร์ | จอห์น เกลน |
| 007 พยัคฆ์สะบัดลาย | The Living Daylights | 1987 | ทิโมธี ดอลตัน | จอห์น เกลน |
| 007 รหัสสังหาร | Licence to Kill | 1989 | ทิโมธี ดอลตัน | จอห์น เกลน |
| พยัคฆ์ร้าย 007 รหัสลับทลายโลก | GoldenEye | 1995 | เพียร์ซ บรอสแนน | มาร์ติน แคมป์เบลล์ |
| 007 พยัคฆ์ร้ายไม่มีวันตาย | Tomorrow Never Dies | 1997 | เพียร์ซ บรอสแนน | โรเจอร์ สปอร์ติสวูด |
| 007 พยัคฆ์ร้ายดับแผนครองโลก | The World Is Not Enough | 1999 | เพียร์ซ บรอสแนน | ไมเคิล แอ็ปเต็ด |
| ดาย อนัทเธอร์ เดย์ 007 พยัคฆ์ร้ายท้ามรณะ | Die Another Day | 2002 | เพียร์ซ บรอสแนน | ลี ทามาโฮรี |
| 007 พยัคฆ์ร้ายเดิมพันระห่ำโลก | Casino Royale | 2006 | แดเนียล เครก | มาร์ติน แคมป์เบลล์ |
| 007 พยัคฆ์ร้ายทวงแค้นระห่ำโลก | Quantum of Solace | 2008 | แดเนียล เครก | มาร์ค ฟอร์สเตอร์ |
| พลิกรหัสพิฆาตพยัคฆ์ร้าย 007 | Skyfall | 2012 | แดเนียล เครก | แซม เมนเดส |
| องค์กรลับดับพยัคฆ์ร้าย | Spectre | 2015 | แดเนียล เครก | แซม เมนเดส |
| 007 พยัคฆ์ร้ายฝ่าเวลามรณะ | No Time to Die | 2021 | แดเนียล เครก | แครี โจจิ ฟูคูนากะ |